stanford-oval/wikipedia huggingface dataset:
อัศวัตถามา

| อัศวัตถามา |
| --- | --- |
ตัวละครใน มหาภารตะ
ข้อมูลตัวละครในเรื่อง
อาวุธ: ธนูและคันธนู, ดาบ
ครอบครัว: โทรณาจารย์ (พ่อ) นางกฤปี (แม่)
ญาติ: กฤปาจารย์ (ลุงฝ่ายแม่) ภรัทวาชะ (ปู่/ตา)
อัศวัตถามา (สันสกฤต: अश्वत्थामा) มีอีกชื่อคือ เทราณี เป็นบุตรชายของโทรณาจารย์ ครูสอนวิชาอาวุธผู้ยิ่งใหญ่แห่งราชสำนักนครหัสตินาปุระ และเป็นหลานของฤๅษีภรัทวาชะ อัศวัตถามาเป็นมหารถี (นักรบ) ผู้ยิ่งใหญ่ ซึ่งอยู่ในฝั่งเการพที่ต่อสู้กับฝั่งปาณฑพ อัศวัตถามาถือว่าเป็นอวตารหนึ่งใน 19 อวตารของพระศิวะ หนึ่งในพระตรีมูรติทั้ง 3 พระองค์ อัศวถามาได้ร่วมทำสงครามกุรุเกษตรโดยอยู่ฝั่งเการพเพราะอัศวัตถามาเป็นสหายของทุรโยธน์ พี่ชายคนโตของพี่น้องเการพ ด้วยเหตุนี้อัศวัตถามาจึงเข้าร่วมกับฝั่งเการพในสงครามทุ่งกุรุเกษตร อัศวัตถามาถือว่าเป็นนักรบไม่กี่คนของฝั่งเการพที่ไม่ตายในสงครามทุ่งกุรุเกษตร และในตอนท้ายของมหากาพย์มหาภารตะ อัศวัตถามาได้แอบเข้าไปสังหารธฤษฏัทยุมนะ ศิขัณฑิน อุปปาณฑพ และเหล่าทหารของฝั่งปาณฑพ นอกจากนี้ยังใช้ศรพรหมเศียรพยายามฆ่าบุตรในครรภ์ของนางอุตตรา ชายาของอภิมันยุ พระกฤษณะจึงใช้จักรสุทรรศนะตัดอัญมณีบนหน้าผากของอัศวัตถามาออกพร้อมกับสาปให้อัศวัตถามามีหน้าตาหน้าเกลียดมีเลือดไหลออกจากร่างและไม่มีวันตายจนกว่าจะถึงการสิ้นสุดของโลกพร้อมกับต้องเร่ร่อนไม่มีใครจำได้ตลอดชั่วกัลปาวสาน
กำเนิดและชีวิตก่อนสงครามทุ่งกุรุเกษตร

อัศวัตถามา เป็นบุตรชายของโทรณาจารย์กับนางกฤปี น้องสาวของกฤปะ หรือ กฤปาจารย์  โทรณาจารย์ทำการสวดอ้อนวอนอย่างหนักหลายปีเพื่อให้พระศิวะทรงโปรดและทรงประทานบุตรให้แก่ตน เมื่อเวลาผ่านไปหลายปี พระศิวะจึงเสด็จลงมาหาพร้อมกับทรงประทานบุตรให้แก่โทรณาจารย์ อัศวัตถามาเกิดมาพร้อมกับอัญมณีบนหน้าผากซึ่งอัญมณีบนหน้าของอัศวัตถามาทำให้มีอำนาจเหนือกว่าสิ่งมีชีวิตทุกชนิดที่ต่ำกว่ามนุษย์ นอกจากนี้ยังสามารถป้องกันความหิวกระหายและความเมื่อยล้าได้อีกด้วย แม้ว่าโทรณาจารย์จะเป็นผู้เชี่ยวชาญด้านอาวุธ แต่มีชีวิตที่เรียบง่ายของพวกพราหมณ์ด้วยทรัพย์สินและเงินทองเพียงเล็กน้อย ทำให้ครอบครัวของอัศวัตถามาในวัยเด็กมีความยากลำบากเป็นอย่างมากและไม่มีเงินพอได้ซื้อนมให้อัศวัตถามากิน โทรณาจารย์จึงออกเดินทางไปขอความช่วยเหลือจากท้าวทรุปัท กษัตริย์แห่งแคว้นปัญจาละ และเป็นสหายร่วมสำนักกับโทรณาจารย์ โทรณาจารย์ได้เข้าไปพบและแจ้งว่าตนคือสหายเก่า แต่ท้าวทรุปัทแสดงออกถึงอาการรังเกียจและปฏิเสธไมตรีแต่เดิม ทำให้โทรณาจารย์แค้นใจมากและเดินทางออกจากแคว้นปัญจาละ โทรณาจารย์ออกเดินทางไปยังเมืองหัสตินาปุระ และได้สำแดงวิชาการยิงธนูอันแกร่งกล้าในนครหัสตินาปุระแห่งนี้ เมื่อเรื่องการยิงธนูของโทรณาจารย์ไปถึงพระกรรณของท้าวภีษมะ ท้าวภีษมะจึงได้ขอให้โทราจารย์รับเหล่าเจ้าชายแห่งหัสตินาปุระให้เป็นศิษย์ของโทรณาจารย์  โทรณาจารย์จึงรับเหล่าเจ้าชายไว้เป็นศิษย์และสั่งสอนไปพร้อมกับอัศวัตถามา ซึ่งเป็นบุตรของตนเอง
อาเจียน

| อาเจียน  (Vomiting)> บัญชีจำแนกและลิงก์ไปภายนอก |
| --- | --- |
ICD-10: R11
ICD-9: 787
MeSH: D014839
อาเจียน เป็นอาการขับออกซึ่งสิ่งต่างๆ ที่อยู่ในท้องอย่างเฉียบพลันออกทางปาก และบางครั้งทางจมูกด้วย การอาเจียนที่ไม่พึงประสงค์เกิดมาจากหลายสาเหตุตั้งแต่เยื่อบุกระเพาะอักเสบ หรือ ได้รับสารพิษ จนไปถึงเนื้องอกในสมอง เมารถเมาเรือ หรือแม้กระทั่งมาจากความดันในกะโหลกสูง อาการที่อยากจะอาเจียนเรียกว่าอาการคลื่นไส้ อาการนี้มักจะเกิดก่อนการอาเจียน แต่ไม่ได้แปลว่ามีอาการนี้แล้วจะต้องอาเจียนเสมอไป ยาแก้อาเจียนอาจจะต้องใช้ระงับการอาเจียนในรายที่มีอาการหนักมาก
สุริยุปราคา 17 ธันวาคม พ.ศ. 2609

| สุริยุปราคา 17 ธันวาคม พ> ศ. 2609 |
| --- | --- |
แผนที่
ประเภท
ประเภท: เต็มดวง
แกมมา: -0.4042
ความส่องสว่าง: 1.0415
บดบังมากที่สุด
ระยะเวลา: 194 วินาที (3 นาที 14 วินาที)
พิกัด: 47°24′S 175°48′E﻿ / ﻿47.4°S 175.8°E﻿ / -47.4; 175.8
ความกว้างของเงามืด: 152 กิโลเมตร
เวลา (UTC)
(P1) เริ่มอุปราคาบางส่วน: 21:47:45
(U1) เริ่มอุปราคาเงามืด: 22:46:08
(U2) เริ่มอุปราคาศูนย์กลาง: 22:47:37
บดบังมากที่สุด: 00:21:27
(U3) สิ้นสุดอุปราคาศูนย์กลาง: 01:55:18
(U4) สิ้นสุดอุปราคาเงามืด: 01:56:49
(P4) สิ้นสุดอุปราคาบางส่วน: 02:55:08
แหล่งอ้างอิง
แซรอส: 133 (48 จาก 72)
บัญชี # (SE5000): 9657
สุริยุปราคาเต็มดวงจะเกิดขึ้นในวันที่ 17 ธันวาคม พ.ศ. 2609 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาที่เกี่ยวข้อง > สุริยุปราคา พ.ศ. 2608–2612

อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
| 0 | 1 | 2 | 3 |
| --- | --- | --- | --- |
| 118 | 3 กรกฎาคม 2608  บางส่วน | 123 | 27 ธันวาคม 2608  บางส่วน |
| 128 | 22 มิถุนายน 2609  วงแหวน | 133 | 17 ธันวาคม 2609  เต็มดวง |
| 138 | 11 มิถุนายน 2610  วงแหวน | 143 | 6 ธันวาคม 2610  ผสม |
| 148 | 31 พฤษภาคม 2611  เต็มดวง | 153 | 24 พฤศจิกายน 2611  บางส่วน |
| 158 | 20 พฤษภาคม 2612  บางส่วน |  |  |
อุปราคาที่เกี่ยวข้อง > แซรอส 133

อุปราคาครั้งนี้เป็นส่วนหนึ่งของวงรอบแซรอสที่ 133 ซึ่งวนซ้ำทุก ๆ 18 ปี 11 วัน ประกอบด้วย 72 เหตุการณ์ โดยชุดนี้เริ่มต้นจากสุริยุปราคาบางส่วนในวันที่ 13 กรกฎาคม พ.ศ. 1762 (ค.ศ. 1219) จากนั้นเป็นสุริยุปราคาผสมซึ่งเริ่มตั้งแต่วันที่ 20 พฤศภาคม พ.ศ. 1978 (ค.ศ. 1435) จนถึงวันที่ 13 มกราคม พ.ศ. 2069 (ค.ศ. 1526) จากนั้นเป็นสุริยุปราคาผสมในวันที่ 24 มกราคม พ.ศ. 2087 (ค.ศ. 1544) จากนั้นเป็นสุริยุปราคาเต็มดวงซึ่งเริ่มตั้งแต่วันที่ 3 กุมภาพันธ์ พ.ศ. 2105 (ค.ศ. 1562) จนถึงวันที่ 21 มิถุนายน พ.ศ. 2916 (ค.ศ. 2373) และชุดแซรอสนี้จบลงในสุริยุปราคาบางส่วน วันที่ 5 กันยายน พ.ศ. 3042 (ค.ศ. 2499) คราสบดบังยาวนานที่สุดของสุริยุปราคาในแซรอสนี้คือ 6 นาที 50 วินาทีของสุริยุปราคาเต็มดวงวันที่ 7 สิงหาคม พ.ศ. 2393 (ค.ศ. 1850)
| สมาชิกของชุดแซรอสนี้ในลำดับที่ 30-49 เกิดขึ้นระหว่างปี 2285 ถึง 2643> 30 | สมาชิกของชุดแซรอสนี้ในลำดับที่ 30-49 เกิดขึ้นระหว่างปี 2285 ถึง 2643> 31 | สมาชิกของชุดแซรอสนี้ในลำดับที่ 30-49 เกิดขึ้นระหว่างปี 2285 ถึง 2643> 32 |
| --- | --- | --- |
| 3 มิถุนายน 2285 | 13 มิถุนายน 2303 |  24 มิถุนายน 2321 |
| 33 | 34 | 35 |
| 4 กรกฎาคม 2339 | 17 กรกฎาคม 2357 | 27 กรกฎาคม 2375 |
| 36 | 37 | 38 |
| 7 สิงหาคม 2393 |  18 สิงหาคม 2411 |  29 สิงหาคม 2429 |
| 39 | 40 | 41 |
|  9 กันยายน 2447 |  21 กันยายน 2465 |  1 ตุลาคม 2483 |
| 42 | 43 | 44 |
|  12 ตุลาคม 2501 |  23 ตุลาคม 2519 |  3 พฤศจิกายน 2537 |
| 45 | 46 | 47 |
|  13 พฤศจิกายน 2555 |  25 พฤศจิกายน 2573 |  5 ธันวาคม 2591 |
| 48 | 49 | 50 |
|  17 ธันวาคม 2609 |  27 ธันวาคม 2627 | 8 มกราคม 2646 |
อเล็กซ์ แฮร์ริส ชอร์ต จูเนียร์

อเล็กซ์ แฮร์ริส ชอร์ต จูเนียร์ (เกิดเมื่อวันที่ 5 มกราคม ค.ศ. 1947 ที่เมืองเบล รัฐเท็กซัส และเสียชีวิตเมื่อวันที่ 10 มีนาคม ค.ศ. 1996) เป็นนักการเมืองจากสหรัฐอเมริกา โดยเป็นสมาชิกสภาผู้แทนราษฎรจากรัฐเท็กซัส เขต 1 ตั้งแต่วันที่ 11 มกราคม ค.ศ. 1983 จนถึงวันที่ 13 มกราคม ค.ศ. 1987 อเล็กซ์ แฮร์ริส ชอร์ต จูเนียร์ สมรสกับเรเบคกา รูท ดีส์ และมีบุตรด้วยกัน 1 คน เป็นลูกสาว ชื่อ แจน ช็อท
อเมริกันเคิร์ล

สายพันธุ์แมว
อเมริกันเคิร์ล
อเมริกันเคิร์ล (อังกฤษ: American Curl) เป็นแมวสายพันธุ์หนึ่งที่มีใบหูมีลักษณะพิเศษซึ่งงอจากใบหน้าไปทางกึ่งกลางของกะโหลกศีรษะด้านหลัง แมวสายพันธุ์นี้มีถิ่นกำเนิดในเมืองเลควูด รัฐแคลิฟอร์เนีย ประเทศสหรัฐอเมริกา ซึ่งเป็นผลมาจากการกลายพันธุ์ที่เกิดขึ้นเอง
ประวัติ

แมวพันธุ์อเมริกันเคิร์ลตัวแรกปรากฏตัวในฐานะแมวจรจัดอยู่ที่บันไดหน้าประตูของตระกูลรูกัสในเมืองเลควูด รัฐแคลิฟอร์เนีย ประเทศสหรัฐอเมริกา ในเดือนมิถุนายน พ.ศ. 2524 แมวพันธุ์อเมริกันเคิร์ลตัวเมียสีดำชื่อชูลามิท (Shulamith) ให้กำเนิดแมวหลายครอกที่มีหูงอแบบเดียวกัน และกลายเป็นบรรพบุรุษของอเมริกันเคิร์ลทั้งหมดในปัจจุบัน ในปี พ.ศ. 2539 แมวพันธุ์อเมริกันเคิร์ลได้รับการจัดแสดงในงานแสดงแมวเป็นครั้งแรก และในปี พ.ศ. 2535  แมวพันธุ์อเมริกันเคิร์ลขนยาวได้รับสถานะผู้ชนะเลิศจากสมาคมแมวนานาชาติ (The International Cat Association; TICA) ในปี พ.ศ. 2542 แมวพันธุ์อเมริกันเคิร์ลกลายเป็นสายพันธุ์แรกที่ได้เข้าร่วมในการจัดอันดับแมวชนะเลิศของสมาคมคนรักแมว (Cat Fanciers' Association; CFA) ทั้งในประเภทขนยาวและขนสั้น
แมวพันธุ์อเมริกันเคิร์ลเป็นแมวขนาดกลาง มีน้ำหนัก 2.3-4.5 กิโลกรัม (5–10 ปอนด์)  และโตเต็มที่เมื่ออายุ 2-3 ปี เพศเมียมีน้ำหนักระหว่าง 2.3-3.6 กิโลกรัม (5–8 ปอนด์) และเพศผู้มีน้ำหนักระหว่าง 3.2-4.5 กิโลกรัม (7–10 ปอนด์)
ลูกแมวพันธุ์อเมริกันเคิร์ลเกิดมามีหูตั้งตรง ซึ่งจะเริ่มงอภายใน 48 ชั่วโมง หลังจากอายุสี่เดือนหูจะไม่งอไปมากกว่านี้ และจะมีความแข็งเมื่อสัมผัสที่ฐานของหู ส่วนปลายหูมีความยืดหยุ่น แมวพันธุ์อเมริกันเคิร์ลที่มีคุณภาพในฐานะสัตว์เลี้ยงอาจมีหูเกือบตั้งตรง แต่แมวที่นำมาจัดแสดงจะต้องมีหูที่งอระหว่าง 90 ถึง 180 องศา มุมที่ดีคือ 90 องศา แต่แมวจะถูกตัดสิทธิ์หากหูสัมผัสกับด้านหลังกระโหลก
แมวพันธุ์อเมริกันเคิร์ลทั้งชนิดขนยาวและขนสั้นมีขนที่นุ่มดุจผ้าแพรไหมซึ่งวางราบไปกับลำตัว แมวพันธุ์นี้ต้องการการดูแลเพียงเล็กน้อยและสนุกกับการใช้เวลากับเจ้าของ
แมวพันธุ์อเมริกันเคิร์ลแม้ว่าจะเป็นสายพันธุ์ที่หายาก แต่พบได้ทั่วโลก ทั้งในสหรัฐอเมริกา สเปน ฝรั่งเศส ญี่ปุ่น รัสเซีย และอีกหลายประเทศ
แหล่งข้อมูลอื่น

CFA breed article
TICA page of American Curl Breed เก็บถาวร 2011-08-05 ที่ เวย์แบ็กแมชชีน
Brief History and Description of American Curls
อเมริกันเคิร์ล
อาเกโนะ วาตานาเบะ

| อาเกโนะ วาตานาเบะ |
| --- | --- |
渡辺 明乃
เกิด:  (1982-11-18) 18 พฤศจิกายน ค.ศ. 1982 (41 ปี) จังหวัดชิบะ ประเทศญี่ปุ่น
อาชีพ: นักพากย์
องค์การ: สำนักงานโอซาวะ
ส่วนสูง: 164.5 ซม.
อาเกโนะ วาตานาเบะ (渡辺 明乃, 18 พฤศจิกายน 1982 - ) เป็น นักพากย์ชาวญี่ปุ่น เกิดที่เมืองฟุนาบาชิ จังหวัดชิบะ สังกัดสำนักงานโอซาวะ
ผลงานพากย์

โซลอีทเตอร์ (เอลิซาเบธ ทอมป์สัน)
วุ่นรักยัยต่างดาว (ยูกิ ริโตะ)
สาวหมาป่ากับนายเครื่องเทศ (เดียนา)
ชมรมว่ายน้ำอิวาโทบิ (มัตสึโอกะ ริง)
มหาสงครามลูกแก้วมากะ (ลิโป้)
เอ็นเกจคิส (ยูงิริ อากิโนะ)
อสูรกายยักษ์แห่งอาร์ส (คัตสึ คูมิ)
โตเกียว รีเวนเจอร์ส (ฮานางากิ ทาเกมิจิ)
อเมริกันอัลฟา

| อเมริกันอัลฟา American Alpha |
| --- | --- |

ทีม
สมาชิก: Jason Jordan Chad Gable
ฉายา: Jason Jordan and Chad Gable American Alpha
ส่วนสูง: Jordan: 6 ฟุต 3 นิ้ว (1.91 เมตร) Gable: 5 ฟุต 8 นิ้ว (1.73 เมตร)
น้ำหนัก รวม: 447 lb (203 kg)
บ้านเกิด: Jordan: Chicago, Illinois, United States Gable: Minneapolis, Minnesota, United States
เปิดตัว: July 15, 2015
แตกกลุ่ม: July 17, 2017
ช่วงที่ ปรากฏตัว: 2015–2017
สมาคม: NXT WWE (SmackDown)
อเมริกันอัลฟา (American Alpha) เป็นทีมนักมวยปล้ำของWWE ประกอบด้วยเจสัน จอร์แดนและแชด เกเบิล ในNXTเป็นแชมป์แท็กทีม NXT และในค่ายหลักเป็นแชมป์สแมคดาวน์แท็กทีม WWE
ผลงาน

Pro Wrestling Illustrated
PWI ranked Jordan #103 of the top 500 singles wrestlers in the PWI 500 in 2017
PWI ranked Gable #104 of the top 500 singles wrestlers in the PWI 500 in 2017
Wrestling Observer Newsletter
Rookie of the Year (2015) – Gable
WWE
WWE SmackDown Tag Team Championship (1 time)
NXT Tag Team Championship (1 time)
แหล่งข้อมูลอื่น

WWE profile of Jason Jordan
WWE profile of Chad Gable
อเล็กซานเดอร์ วูล์ฟ

| Alexander Wolfe |
| --- | --- |

ชื่อเกิด: Axel Tischer
เกิด:  (1986-11-05) 5 พฤศจิกายน ค.ศ. 1986 (37 ปี) Dresden, Bezirk Dresden, East Germany
ประวัติมวยปล้ำอาชีพ
ชื่อบนสังเวียน: Alexander Wolfe Axel Tischer 
ส่วนสูง: 6 ft 1 in (1.85 m)
น้ำหนัก: 245 lb (111 kg)
มาจาก: Dresden, Germany
เปิดตัว: 2001
แอ็กเซล ทิสเชอร์ (Axel Tischer) เกิด 5 พฤศจิกายน ค.ศ. 1986 นักมวยปล้ำอาชีพชาวเยอรมันที่ได้เซ็นสัญญากับWWEภายใต้ชื่อ อเล็กซานเดอร์ วูล์ฟ (Alexander Wolfe) เป็นแชมป์แท็กทีม NXTร่วมกับแซนิตี ทำให้เป็นชาวเยอรมันคนแรกที่ได้แชมป์ในWWE
แชมป์และรางวัล

East Side Wrestling
ESW Deutsche Meisterschaft Championship (1 time)
German Stampede Wrestling
GSW Breakthrough Championship (1 time)
GSW Tag Team Championship (1 time) – with Ivan Kiev
German Wrestling Federation
GWF Berlin Championship (1 time)
Westside Xtreme Wrestling
wXw Shotgun Championship (1 time)
wXw Unified World Wrestling Championship (1 time)
WWE
NXT Tag Team Championship (1 time) – with Eric Young
NXT Year-End Award (1 time)
Tag Team of the Year (2017) – with Eric Young and Killian Dain
หลวงนรัตถรักษา (ชื่น วิจิตรเนตร)

หลวงนรัตถรักษา (ชื่น วิจิตรเนตร)  เป็นรัฐมนตรีในคณะรัฐมนตรีคณะที่ 18 ของไทย ต้นตระกูล "นรัตถรักษา"
ประวัติ

หลวงนรัตถรักษา เป็นชาวจังหวัดพิจิตร อดีตเคยรับราชการในตําแหน่งข้าหลวงจังหวัดพิจิตร จังหวัดสุโขทัย จังหวัดอุบลราชธานี
ประวัติ > ตำแหน่ง

พ.ศ. 2480                         ดำรงตำแหน่งข้าหลวงประจำจังหวัดพิจิตร
พ.ศ. 2484-2486                 ดำรงตำแหน่งผู้ว่าราชการจังหวัดสุโขทัย
พ.ศ. 2487-2489                 ดำรงตำแหน่งผู้ว่าราชการจังหวัดอุบลราชธานี
งานการเมือง

หลวงนรัตถรักษา (ชื่น วิจิตรเนตร) ได้รับแต่งตั้งเป็นรัฐมนตรีที่ไม่ได้ประจำกระทรวง ในรัฐบาลของพลเรือตรีถวัลย์ ธำรงนาวาสวัสดิ์ เมื่อวันที่ 31 พฤษภาคม พ.ศ. 2490
อเล็กเซีย ชาร์เตอรู

อเล็กเซีย ชาร์เตอรู
อเล็กเซีย ชาร์เตอรู: imago
ข้อมูลอย่างเป็นทางการ
:
ครอบครัว
:
ความทรงจำ
:
อเล็กเซีย ชาร์เตอรู (เกิดเมื่อวันที่ 5 กันยายน ค.ศ. 1998 ที่เมืองเลอม็อง ประเทศฝรั่งเศส) เป็นนักบาสเกตบอลชาวฝรั่งเศส สูง 191 เซนติเมตร หนัก 79 กิโลกรัม ปัจจุบันเล่นให้กับทีมชาติฝรั่งเศส หมายเลข 11 ซาร์เตอรูได้รับเหรียญเงินจากการแข่งขันบาสเกตบอล ที่สาธารณรัฐเช็ก
อีสาน

อีสาน หรือ อิสาน อาจหมายถึง:
อาณาจักรอิศานปุระ อาณาจักรโบราณในเขตประเทศไทย
มหาวิทยาลัยเทคโนโลยีราชมงคลอีสาน มหาวิทยาลัยของรัฐในภาคตะวันออกเฉียงเหนือจังหวัดนครราชสีมา
มหาวิทยาลัยอีสาน มหาวิทยาลัยเอกชนในจังหวัดขอนแก่น
ภาคอีสาน
ทิศอิสาน
อีสานเบียร์
คนอีสาน
อเล็กซ์ แม็กลีช

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  Alexander McLeish
เกิด:   (1959-01-21) 21 มกราคม ค.ศ. 1959 (65 ปี)
เกิดที่:  กลาสโกว์ สก็อตแลนด์
ตำแหน่ง:  กองหลัง
ชุดเยาวชน
:  กลาสโกว์ ยูไนเต็ด
ชุดใหญ่*
| ปี |  ทีม |  ลงเล่น† |  (ประตู)† |
| 1978–1994 |  อเบอร์ดีน |  493 |  (25) |
| 1994–1995 |  มาเทอร์เวล |  3 |  (0) |
| รวม |   |  496 |  (25) |
ทีมชาติ
|  |  สก็อตแลนด์ 21 ปี |  6 |  (0) |
| 1980–1993 |  สก็อตแลนด์ |  77 |  (0) |
ผู้จัดการทีม
1994–1998:  มาเทอร์เวล
1998–2001:  ฮิเบอร์นิอาน
2001–2006:  เรนเจอร์ส
2007:  สก็อตแลนด์
2007–2011:  เบอร์มิงแฮม ซิตี้
2011–2012:  แอสตันวิลลา
 จำนวนนัดที่ลงเล่นให้ชุดใหญ่และจำนวนประตูนับเฉพาะลีกท้องถิ่นเท่านั้น.  † ลงเล่น (ประตู) 
อเล็กซานเดอร์ แม็กลีช เกิดเมื่อวันที่ 21 มกราคม ค.ศ. 1959 ที่ กลาสโกว์ ประเทศ สก็อตแลนด์ แม็กลีชเคยคุม สโมสรฟุตบอลเบอร์มิงแฮมซิตีและนำทีมประสบความสำเร็จกับถ้วย ฟุตบอลลีกแชมเปียนชิป ในฤดูกาล 2008-09 ซึ่งเป็นผลงานแรกที่เขาเคยทำในการมาคุมลีกอังกฤษ ปัจจุบัน
ผลงานการคุมทีม

เบอร์มิงแฮมซิตี้
ฟุตบอลลีกแชมเปียนชิป  1 สมัย: 2008-09
ลีกคัพ 1 สมัย: 2010-11
อาเงโอะ

อาเงโอะ (ญี่ปุ่น: 上尾市; โรมาจิ: Ageo-shi) เป็นนครในจังหวัดไซตามะ ประเทศญี่ปุ่น ในปี ค.ศ. 2010 มีจำนวนประชากร 227,127 คน
ประวัติ

อาเงโอะกำเนิดจากอาเงโอชูกุซึ่งเป็นหมู่บ้านขนาดเล็กที่เป็นสถานีพักในเส้นทางนากาเซ็นโดในสมัยเอโดะ ต่อมาใน ค.ศ. 1883 ได้มีการสร้างสถานีรถไฟอาเงโอะขึ้น ใน ค.ศ. 1889 อาเงโอะได้ควบรวมกับหมู่บ้านใกล้เคียง ได้แก่ อาเงโอชิโมะ คาชิวาซะ คาซูงายัตสึ และยัตสึ ตั้งขึ้นเป็นเมืองอาเงโอะ ต่อมาใน ค.ศ. 1955 ได้ควบรวมหมู่บ้าน 3 หมู่บ้าน ได้แก่ คามิฮิระ โออิชิ และโอยะ และเมืองอีก 2 เมือง ได้แก่ ฮิรากาตะ และฮิราอิจิ เข้าเป็นส่วนหนึ่งของเมืองอาเงโอะ ซึ่งต่อมายกฐานะขึ้นเป็นนครในวันที่ 15 กรกฎาคม ค.ศ. 1958 และในช่วงปลายครึ่งหลังของคริสศตวรรษที่ 20 อุตสาหกรรมถลุงเหล็กและโรงงานผลิตรถยนต์เกิดขึ้น ทำให้อาเงโอะมีจำนวนที่อยู่อาศัยเพิ่มขึ้นอย่างรวดเร็ว
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อาเงโอะ
คู่มือการท่องเที่ยว Ageo จากวิกิท่องเที่ยว (ในภาษาอังกฤษ)
เว็บไซต์ทางการ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล  สหรัฐ  ญี่ปุ่น 
ภูมิศาสตร์:  มิวสิกเบรนซ์ พื้นที่
รายนามเวิลด์ แท็กทีม แชมเปียนชิป (ดับเบิลยูดับเบิลยูอี)

แชมป์โลกแท็กทีม (World Tag Team Championship) เป็นตำแหน่งแชมป์แท็กทีมของ WWE ก่อตั้งขึ้นเมื่อปี ค.ศ. 1971 ถึง ค.ศ. 2010
ประวัติ > ชื่อ

| Name | Years |
| --- | --- |
WWWF World Tag Team Championship: June 1971 – October 1979
WWF (World) Tag Team Championship: October 1979 – May 2002
WWE World Tag Team Championship: May 2002 – October 14, 2002
World Tag Team Championship: October 14, 2002 – April 5, 2009
Unified WWE Tag Team Championship: April 5, 2009 - August 16, 2010
หงสา (แก้ความกำกวม)

หงสา สามารถหมายถึง
เมืองหงสาวดี เมืองหลวงของเขตหงสาวดี ประเทศพม่า
เมืองหงสา เมืองท่าริมแม่น้ำโขง แขวงไชยบุรี ประเทศลาว
หลวงทัศนัยนิยมศึก (ทัศนัย มิตรภักดี)

| พันตรีหลวงทัศนัยนิยมศึก   (ทัศนัย มิตรภักดี) |
| --- | --- |

ข้อมูลส่วนบุคคล
เกิด: 22 กันยายน พ.ศ. 2443 เมืองนครราชสีมา ประเทศสยาม
เสียชีวิต: 10 พฤษภาคม พ.ศ. 2476 (32 ปี) จังหวัดพระนคร ประเทศสยาม
พรรคการเมือง: คณะราษฎร
คู่สมรส: หม่อมหลวงเวก ทัศนัยนิยมศึก
บุตร: 1 คน
บุพการี: พระยานรินทรราชเสนี (พร้อม มิตรภักดี) (บิดา) คุณหญิงเจิม นรินทรราชเสนี (มารดา)
อาชีพ: ทหาร
ยศที่ได้รับการแต่งตั้ง
รับใช้:  ไทย
สังกัด: กองทัพบกสยาม
ประจำการ: พ.ศ. 2465 – พ.ศ. 2476
ยศ:  พันตรี
หน่วย: ทหารม้า

พันตรี หลวงทัศนัยนิยมศึก นามเดิม ทัศนัย มิตรภักดี (22 กันยายน พ.ศ. 2443 – 10 พฤษภาคม พ.ศ. 2476) อดีตนายทหารม้าชาวไทย และผู้ร่วมก่อตั้งคณะราษฎรชุดแรก (7 คนแรก) ณ กรุงปารีส ประเทศฝรั่งเศส และทำการปฏิวัติสยาม พ.ศ. 2475
ประวัติ

หลวงทัศนัยนิยมศึก เป็นบุตรของเสวกเอก นายพันเอก พระยานรินทรราชเสนี (พร้อม มิตรภักดี) กับคุณหญิงเจิม นรินทรราชเสนี (นามสกุลเดิม นาครทรรพ) เกิดที่บ้านพักในจังหวัดนครราชสีมาของบิดา ตรงกับวันเสาร์ที่ 22 กันยายน รัตนโกสินทร์ศก 119 (พ.ศ. 2443) เมื่อแรกเกิด พระเจ้าบรมวงศ์เธอ กรมหลวงประจักษ์ศิลปาคม ในฐานะที่ทรงเป็นเจ้านายของ พระยานรินทร์ฯ บิดาของหลวงทัศนัยฯ ทรงประทานนามว่า "ทัศนัย" ต่อมาได้มีพระราชบัญญัติขนานนามสกุลในรัชกาลที่ 6 พระเจ้าบรมวงศ์เธอ กรมหลวงประจักษ์ศิลปาคม ก็ได้ประทานนามสกุลให้แก่ พระยานรินทรราชเสนี (พร้อม มิตรภักดี) ว่า "มิตรภักดี" พระองค์ยังได้มีรับสั่งด้วยเหตุที่ประทานนามสกุลนี้ให้สืบเนื่องจากบรรพบุรุษของพระยานรินทรฯ ย้อนกลับไปได้ถึงการรับราชการเป็นมหาดเล็กในสมัยรัชกาลที่ 4
หลวงทัศนัยนิยมศึก ได้เข้าศึกษาเบื้องต้นที่โรงเรียนวัดสุทัศน์เทพวราราม จากนั้นจึงได้ย้ายไปเรียนต่อที่โรงเรียนอัสสัมชัญ บางรัก เป็นเวลาราว 3-4 ปี จากนั้นบิดาได้นำเข้าถวายตัวเป็นมหาดเล็กในสมเด็จพระเชษฐาธิราชเจ้า เจ้าฟ้าจักรพงษ์ภูวนาถ กรมหลวงพิษณุโลกประชานาถ จากนั้นพระองค์ได้โปรดเกล้าฯ ให้เข้าศึกษาต่อที่โรงเรียนนายร้อยทหารบก จนกระทั่งจบการศึกษาและได้รับพระราชทานยศร้อยตรีเมื่อวันที่ 30 ธันวาคม พ.ศ. 2465โดยรับราชการเป็นนายทหารเหล่าทหารม้าที่จังหวดนครราชสีมา จากนั้นในปี พ.ศ. 2467 จึงได้ลาออกไปเพื่อศึกษาต่อยังประเทศฝรั่งเศส ด้วยทุนของบิดา โดยเดินทางออกจากพระนครทางรถไฟพร้อมกับร้อยโท แปลก ขีตตะสังคะ ในวันที่ 18 พฤษภาคม แล้วลงเรือชื่อโปลคาร์ต ณ เมืองสิงคโปร์ ถึงกรุงปารีสในวันที่ 20 มิถุนายน ปีเดียวกัน
หลวงทัศนัยนิยมศึก เข้าศึกษายังโรงเรียนทหารม้าโซมูร์ ซึ่งถือว่าเป็นโรงเรียนทหารม้าที่ขึ้นชื่อในระดับนานาชาติ ซึ่งในระหว่างที่ศึกษาอยู่นี้นั้นได้รับคำชมเชยและเกียรติบัตรต่าง ๆ จากทางโรงเรียน รวมถึงเคยเข้าแข่งขันการขี่ม้าได้อันดับหนึ่ง
ซึ่งในระหว่างที่ศึกษาอยู่ที่ประเทศฝรั่งเศสนี้ หลวงทัศนัยนิยมศึก และ ร.ท.แปลก เพื่อนนักเรียนทหารด้วยกัน ได้เข้าร่วมกับนักเรียนฝ่ายพลเรือน 2 คน คือ นายประยูร ภมรมนตรี และนายปรีดี พนมยงค์ ก่อตั้งคณะราษฎรขึ้นมาในปี พ.ศ. 2469 ซึ่งนับว่าเป็นสมาชิกคณะราษฎรชุดแรก ซึ่งมีสมาชิกจำนวนด้วยกันทั้งหมด 7 คน คือ นายปรีดี พนมยงค์, นายประยูร ภมรมนตรี, นายแนบ พหลโยธิน, นายตั้ว ลพานุกรม, นายจรูญ สิงหเสนี, ร.ท.แปลก ขีตตะสังคะ และ หลวงทัศนัยนิยมศึก
ซึ่งหลวงทัศนัยนิยมศึกนั้นเป็นบุคคลที่มีบุคคลิกใจร้อน หุนหันพลันแล่น อยากเปลี่ยนแปลงการปกครองด้วยความรวดเร็ว และมีน้ำจิต น้ำใจรักเพื่อนฝูงมาก
เมื่อสำเร็จการศึกษาจากโรงเรียนทหารม้าแล้ว  ทางบิดายังเห็นว่า ยังมีความเห็นว่า ควรจะเข้าศึกษาต่อยังโรงเรียนผสมพันธุ์สัตว์ หากกลับมารับราชการเกิดตกม้าแขนขาหัก หรือในราชการทหารม้าไม่ต้องการใช้ จะได้มีวิชาชีพอื่นติดตัวต่อไป จึงตกลงให้เรียนวิชาชีพนี้ต่อไป ในปี พ.ศ. 2470
จากนั้นในปี พ.ศ. 2471 จึงสำเร็จการศึกษาและเดินทางกลับสู่ประเทศไทย กลับเข้าประจำการเป็น ครูโรงเรียนการขี่ม้า ตั้งแต่เดือนสิงหาคม พ.ศ. 2471 ได้รับพระราชทานยศ ร้อยโท เมื่อวันที่ 5 เมษายน พ.ศ. 2472 (ร.ท.) วันที่ 1 เมษายน พ.ศ. 2473 ได้เลื่อนยศเป็น ร้อยเอก (ร.อ.)
วันที่ 11 พฤษภาคม พ.ศ. 2474 ทรงพระกรุณาโปรดเกล้าฯ พระราชทานบรรดาศักดิ์ ตามราชทินนามในสัญญาบัตร เป็น "หลวงทัศนัยนิยมศึก" ถือศักดินา 800  และ คงรับราชการในตำแหน่งครูโรงเรียนการขี่ม้าตามเดิม
บทบาททางการเมือง

ในวันที่มีการปฏิวัติเปลี่ยนแปลงการปกครอง พ.ศ. 2475 หลวงทัศนัยนิยมศึกพร้อมกับนายทหารม้าคณะราษฎรอีก 3 นาย ได้เข้าพบพระยาทรงสุรเดช (เทพ พันธุมเสน) เสนาธิการผู้วางแผนการปฏิวัติ ถึงที่บ้านพักของพระยาทรงสุรเดช ในเวลาประมาณ 04.00 น. เพื่อขอทราบถึงแผนการ ก่อนที่ทั้งหมดจะออกมาด้วยการเดินเท้าถึงที่ตำบลนัดพบซึ่งอยู่ห่างจากบ้านของพระยาทรงสุรเดชราว 200 เมตร เพื่อสมทบกับคณะราษฎรคนอื่น ๆ จากนั้นเมื่อได้ลงมือ ในฐานะของนายทหารม้า หลวงทัศนัยนิยมศึกได้เป็นหัวเรี่ยวหัวแรงของคณะ โดยเป็นผู้บังคับบัญชาการทหารโดยเฉพาะในส่วนของทหารม้า และรถรบ, รถหุ้มเกราะ (รถถัง) อันเป็นอาวุธสำคัญประการหนึ่งของการก่อการครั้งนั้น  หลังจากนั้นในวันที่ 1 สิงหาคม ปีเดียวกัน ด้วยความเห็นชอบของสภาผู้แทนราษฎร จึงทรงพระกรุณาโปรดเกล้าฯ ให้ดำรงตำแหน่ง ผู้บังคับกองพันทหารม้าที่ 1 รักษาพระองค์ (ม.พัน 1 รอ.) วันที่ 1 เมษายน พ.ศ. 2476 คงดำรงตำแหน่ง ผู้บังคับกองพันทหารม้าที่ 1 รักษาพระองค์ (ม.พัน 1 รอ.) ได้รับพระราชทานยศ เป็น นายพันตรี (พ.ต.)รับเงินเดือนอัตรานายทหารม้าชั้นสัญญาบัตรชั้นที่ 13 เดือนละ 200 บาท
ชีวิตครอบครัว

ด้านชีวิตครอบครัว หลวงทัศนัยนิยมศึกสมรสกับหม่อมหลวงเวก ทัศนัยนิยมศึก (ชื่อเดิม: หม่อมหลวงเตอะ สนิทวงศ์) บุตรีของหม่อมราชวงศ์ทวีวัฒนศักดิ์ สนิทวงศ์ โดยได้รับพระกรุณาธิคุณจากพระเจ้าพี่นางเธอ พระองค์เจ้าเยาวภาพงศสนิท และพระเจ้าพี่ยาเธอ กรมขุนชัยนาทนเรนทร ทรงพระกรุณาโปรดเกล้าฯ ประกอบพิธีมงคลสมรสให้ ณ วังถนนวิทยุ เมื่อวันที่ 19 พฤษภาคม พ.ศ. 2473 ต่อมา ซึ่งทั้งคู่มีบุตรหญิงด้วยกัน 1 คน แต่พอคลอดก็ถึงแก่กรรม
ถึงแก่อนิจกรรม

หลวงทัศนัยนิยมศึกถึงแก่กรรมด้วยโรคปอดบวมเมื่อวันที่ 10 พฤษภาคม พ.ศ. 2476 สิริอายุเพียง 32 ปี 7 เดือน 18 วันเท่านั้น และมีพิธีพระราชทานเพลิงศพ ณ เมรุ วัดเทพศิรินทราวาส วันที่ 19 สิงหาคม ปีเดียวกัน
ทัศนัย มิตรภักดี ขณะนั่งรถถัง และกองกำลังทหารบนถนนระหว่างการปฏิวัติ
สมาคมธรรมประทีป

สมาคมธรรมประทีป หรือ ศูนย์ผู้ปฏิบัติธรรพุทธศาสนานิชิเร็นโชชู ประเทศไทย (อังกฤษ : Thailand Buddhist Nichiren Shoshu Association, Dharma Pradip Association) เป็น ศูนย์ผู้นับถือศาสนาและสมาคมผู้ปฏิบัติศาสนาพุทธนิกายนิชิเรนโชชู แห่งประเทศไทย ก่อตั้งโดย พิภพ ตังคณะสิงห์ ในวันที่ 27 มกราคม พ.ศ. 2514 โดยเป็นหนึ่งใน 6 องค์กรสมาคมผู้นับถือนิกายนิชิเรนโชชูในประเทศไทยที่ขึ้นตรงต่อวัดใหญ่ไทเซขิจิ ซึ่งสมาคมธรรมประทีปถือเป็นองค์กรที่ใหญ่ที่สุดในประเทศไทย (ไม่นับสมาคมสร้างคุณค่าในประเทศไทย ที่ได้ถูกคว่ำบาตรจากทางวัดใหญ่) สมาคมนี้เป็นศูนย์ภาคีองค์การพุทธศาสนิกสัมพันธ์แห่งโลก (พ.ส.ล.) อันดับที่ 109
การก่อตั้งสมาคม

พ.ศ. 2505 พิภพ ตังคณะสิงห์ ผู้อำนวยการและเจ้าของโรงเรียนสากลการบัญชี ได้สังเกตเห็นเพื่อนบ้านที่เป็นชาวต่างชาติเป็นชาวไต้หวันชื่อ มิสเตอร์พัว (พัวกิมจุง) และเพื่อนประมาณ 10 กว่าคน ซึ่งในขณะนั้นเป็นสมาชิกของสมาคมสร้างคุณค่า (โซคา งักไก) มักจะมารวมตัวกันเพื่อสวดมนต์ จึงเกิดความสงสัยและสอบถามรายละเอียด จนได้ทราบว่า เป็นการสวดมนต์ฝ่ายมหายาน เป็นศาสนาพุทธ อย่างไรก็ตามรายละเอียดนั้นไม่สามารถสื่อการกันได้มากนัก เนื่องจากมิสเตอร์พัวพูดภาษาอังกฤษไม่คล่องแคล่วนัก
ต่อมาได้พาชาวต่างชาติชาวอเมริกันมาขอพบพิภพ ตังคณะสิงห์ เพื่อเล่าความเป็นมาของ พุทธศาสนานิชิเร็นโชชู ให้อาจาร์ยฟัง ส่งผลให้อาจารย์เป็นคนไทยคนแรกที่ได้รับทราบเรื่องราวต่าง ๆ ของนิกายนี้ อย่างไรก็ตาม พิภพมิได้ตกลงปลงใจเชื่อในหลักคำสอนนี้ในทันที ในเวลาต่อมาได้ศึกษาหาความรู้จากหนังสือต่าง ๆ รวมถึงสอบถามจากพระเถระที่มีความรู้ แต่ก็ยังไม่กระจ่างจนในที่สุด พิภพจึงได้เข้าไปสืบค้นข้อมูลที่ หอสมุดแห่งชาติ และที่นี้นี่เองพิภพจึงได้พบรายละเอียดของนิกายนี้ พิภพจึงได้เริ่มปฏิบัติธรรมนิกายนิชิเร็นโชชูเป็นคนแรก และได้ทำการชักชวน คุณธนิษฐา พูลสมบัติ ผู้เป็นภรรยามานับถือด้วย ซึ่งถือเป็นศิษย์คนแรกของอาจารย์ ในเวลาต่อมาได้มีสมาชิกผู้นับถือมากขึ้น พิภพได้มีความคิดที่จะสร้างความเป็นผึกแผ่นของผู้นับถือจึงพยายามจะขอจดทะเบียนสมาคม จึงได้มีการเดินทางไปพบกับเพื่อนเก่าของพิภพ เช่น สัญญา ธรรมศักดิ์, สุนทร หงส์ลดารมภ์, ประดิษฐ์ ลีวีระวงศ์ และอีกหลายคน เนื่องจากในสมัยนั้นการจดทะเบียนสมาคมเป็นเรื่องยาก หากไม่มีบุคคลทางราชการรับรอง
สมาคมธรรมประทีปได้ถือกำเนิดอย่างเป็นทางการในวันที่ 27 มกราคม พ.ศ. 2514 จากนั้นการเผยแผ่ธรรมก็เริ่มขึ้นอย่างจริงจังและมีแบบแผน มีสมาชิกเพิ่มมากขึ้นอย่างรวดเร็ว อย่างไรก็ตาม ดร. พิภพได้ปฏิเสธตำแหน่งนายกสมาคม และได้มอบตำแหน่งให้แก่นายประสิทธิ์ พรรณรัตน์ ขึ้นดำรงตำแหน่งแทน
แน่นอนว่ามากคนก็มากความ ในภายหลังได้เกิดกรณีขัดแย้งกันระหว่าง พิภพและผู้ดูแลสมาชิกที่ส่งมาจากประเทศญี่ปุ่น (ยิมูโจ) ทำให้สมาชิก 8 เขตในสมัยนั้น (ทั้งหมดมี 9 เขต) ตัดสินใจแยกตัวออกมาก่อตั้งเป็นสมาคมสร้างคุณค่าในประเทศไทย ส่งผลให้สมาคมธรรมประทีปต้องย้ายสำนักงานที่ตั้งมาอยู่ที่เขตคลองเตยและบางไผ่ตามลำดับ
คณะกรรมการบริหาร > คณะบริหารสมาคม

ประภาพร วณวิทย์ - นายกกรรมการ
อังสนา กอวีรสกุลชัย - อุปนายกและเหรัญญิก
พลัง จักรมงคลชัย - อุปนายก
ธนิษฐา พูลสมบัติ - เลขานุการ
นิพนธ์ จารึกสุวรรณ - ฝ่ายรายได้
ดรุณี ศรีชนะ - กรรมการ
ชินวัฒน์ ปิยะเวชการ - ฝ่ายสันทนาการและสังคมสงเคราะห์